כך שחררתי את ירושלים
הגיתי בך, הגיתי יום וליל,; אמרת שנצח ישראל לא ישקר.; חיכיתי לך בקצה גדרות התיל; בשדות מוקשים, הו, כן, בשטח ההפקר.; הייתי לך, הייתי לך בן חיל; עוקר הרים וטוחנם; הייתי לך כמו עבד מתמכר.; ואת, כמו אבן הר קשה; לחיי תנין, דמעות אשה; מה שעושה אותך קדושה; זה לא חיים קלים...; שאלתי בסמטת השוק; זקן מוכה, אביון עשוק -; האם כל אלה שביקשוך; נפלו לך חללים?; חיכיתי לך כמו עני בפתח,; עמדתי יחף בשער הרחמים.; נשאתי לך תפילות, חייל בודד בשטח; נשאתי לך תפילות, הו, ריבון העולמים.; ציוויתי לך חיים; אמרת תשבי לבטח; הייתי ילד טוב, הו, ילד טוב, ילד טוב, ירושלים; איזה בן תמים...; ואת, פניך חרוטים,; הרים עוטים קברות מתים; אני חשבתי על זיתים,; גבינה ולחם חם.; ואת סביב קינה עולה; בתי מסגד, בתי תפילה; עמים צופים לגאולה; שתבוא בקצה חרבם.; הייתי לך כמו בן עקוד לזבח; בהר המוריה לא איל בא בסבך - - -; ראיתי את הצאן הולך עקוד לטבח; בעמק גוגלתא הרעימו קני תותח.; נשאתי לך תפילות,; חשבתי שאזכה בך; אם אשכחך... אם אשכחך...; נשבעתי לך.; כך אני שחררתי, כך אני שחררתי; את ירושלים, בשבילך.; כך אני שחררתי, כך אני מכרתי; את ירושלים, בשבילך.; כך אני שחררתי, כך אני שחררתי את ירושלים,; בשבילך.; כך אני שחררתי,; כך אני מכרתי,; כך אני בחרתי את ירושלים,; בשבילך.; כך אני שחררתי, כך אני בחרתי את ירושלים,; מותק... ב ש ב י ל ך.; 